पिछले कुछ लेखों में आपने जाना होगा कि शुरूआती छपाई मशीन का आविष्कार गुटेनबर्ग द्वारा जर्मनी में किया गया था तथा इसका निर्माण यूरोप में 14वीं शताब्दी में हुआ था (http://lucknow.prarang.in/1805061268)। इस मशीन को भारत पहुँचने में काफी समय लग गया था। सन 1800 के करीब कलकत्ता में बसे हुए यूरोपीयों ने इस मशीन का आयात भारत में करवाया। भारतीय भाषाओँ जैसे उर्दू, बंगाली और नगरी आदि में किताब छापने के लिए इनके अक्षरों के लोहे से बने सांचे बनवाने पड़ते थे जो काफी महंगे थे। परन्तु चित्रों की छपाई के लिए दो तकनीकों का इस्तेमाल होता था: (1) वुड कट प्रिंटिंग (Wood Cut Printting), (2) लिथोग्रफिक स्टोन प्रिंटिंग (Lithographic Stone Printing)। भारत में लिथोग्रफिक पत्थर उपलब्ध नहीं थे तथा वुड ब्लॉक प्रिंटिंग का इस्तेमाल पहले से भारत में कपड़ों की और भगवान के चित्रों की छपाई के लिए हो रहा था।